छात्राओं ने मांगें पूरी न होने तक डे नाइट प्रोटेस्ट को जारी रखने की घोषणा कर दी है। वीरवार को प्रदर्शन के 11वें दिन भी इनसे मिलने कोई अधिकारी नहीं आया। गौरतलब है कि इस मामले में लगातार हो रहे विरोध प्रदर्शन के बाद कुलपति प्रोफेसर राजकुमार ने एक कमेटी का गठन किया था। हालांकि इस कमेटी ने 11 दिन में अभी तक छात्राओं से मात्र दो बार ही मीटिंग की है, जिसको लेकर छात्र संगठनों में अधिक रोष है। छात्र काउंसिल प्रधान कनुप्रिया ने बताया कि इस कमेटी की ओर से मात्र दो बार ही उनसे बातचीत की गई है।